Фонд за развој пољопривреде општине Ражањ

расписује

**ЈАВНИ ПОЗИВ**

**о условима и начину коришћења подстицаја за меру**

**Инвестиције у физичка средства пољопривредних газдинстава**

Овим Јавним позивом се прописују услови и начин остваривања подстицаја за меру Инвестиције у физичка средства пољопривредних газдинстава за:

1. **Набавка опреме и механизације за припрему, дистрибуцију и складиштење**

**концентроване и кабасте сточне хране на газдинству(сено,силажа итд.)**

**2. Набавка преносне опреме за мужу**

1. **Набавка опреме за хлађење и складиштење млека**
2. **Набавка квалитетних говеда, оваца,коза и свиња товних раса**
3. **Набавка опреме и механизације за припрему, руковање и дистрибуцију концентроване и кабасте сточне хране на газдинству (сени,силажа,сенажа итд.), електричне ограде и термопојилице.**
4. **Набавка механизације и опреме за сетву, садњу,заштиту биља и наводњавање/одводњавање за воћарску и виноградарску производњу, производњу садног материјала и повртарску производњу (укључујући и производњу расада и цвећарство) на отвореном пољу; набавка механизације за воћарско-виноградарску производњу(набавка прецизних машина за сетву, машина за расађивање расада висококвалитетних прскалица или атомизера за заштиту од болести, корова и штеточина; набавка система са микропрскалицама за заштиту воћњака, винограда и расадника од измрзавања; набавка противградних мрежа и пратеће опреме; набавка система кап по кап; набавка пластичних фолија, агротекстила и прскалица за наводњавање)**
5. **Набавка прикључних машина за жетву и бербу**
6. **Набавка машина за обраду земљишта**
7. **Набавка сејалица**
8. **Набавка прскалица за прихрану и и заштиту биљака од болести, штеточина и корова**
9. **Набавка опреме за пчеларство**

Подстицајима се не надокнађује:

* порези укључујући порез на додату вредност;
* трошкови превоза, монтаже и други оперативни трошкови;
* трошкови куповине половне опреме, механизације и материјала;
* допринос у натури (сопствени рад и материјал).

Право на подстицај под условима утврђеним овим јавним позивом има физичко лице-носилац регистрованог комерцијалног породичног пољопривредног газдинства са активним статусом и налази се на територији општине Ражањ. Корисник мора имати пребивалиште и производњу на територији општине Ражањ.

Право на подстицаје има лице ако:

* је реализовало инвестиције за које се дају подстицајна средства;
* за инвестицију за коју подноси захтев не користи и да неће користити подстицаје по неком другом основу (субвенције, подстицаји, донације), односно ако иста инвестиција није предмет другог поступка за коришћење подстицаја, осим подстицаја у складу са посебним прописом којим се уређује кредитна подршка регистрованим пољопривредним газдинствима;
* је инвестиција из Јавног позива реализована у периоду од 1. јануара до 30 септембра текуће године, при чему се под реализацијом инвестиције сматра извршење свих радњи везаних за набавку предмета прихватљиве инвестиције (промет робе, издавање докумената који прате робу, преузимање робе, исплата цене у потпуности) ;
* има најмање 0,5 ha земљишта под усевима осим за инвестицију набавка опреме за пчеларство;
* наменски користи и не отуђи нити да другом лицу на коришћење инвестицију која је предмет захтева у периоду од пет година од дана набавке опреме;

Добављач може бити само правно лице.

Право на коришћење подстицаја немају лица чије би коришћење подстицаја било у супротности са законом.

**Право на коришћење подстицаја немају лица која су остварила право на подстицаје по неком другом основу.**

Захтев за коришћење подстицаја доставља се писарници Општинске управе општине Ражањ од 01. сепембра до 30. септембра 2016. год.

Захтев се подноси на обрасцу: Захтев за коришћење подстицаја за инвестиције у физичка средства пољопривредних газдинства који је одштампан уз овај јавни позив и чини његов саставни део.

Подносилац захтева може да поднесе само један захтев.

Образац захтева може се преузети у канцеларији Фонда за развој пољопривреде општине Ражањ.

Уз захтев се подноси:

* **изјава подносиоца захтева да за предметну инвестицију не користи подстицаје по неком другом основу (субвенције, подстицаји, донације), односно да иста инвестиција није предмет другог поступка за коришћење подстицаја, не старија од три месеца од дана подношења захтева (оригинал или оверена фотокопија);**
* **потврда о активном и комерцијаном статусу газдинства за 2016. годину (оригинал или оверена фотокопија);**
* **извод из Регистра пољопривредних газдинстава Подаци о структури биљне производње за 2016. год.(оригинал или оверена фотокопија);**
* **оверена фотокопија пасоша грла за која се подноси захтев (само за инвестиције под редним бројем 4.);**
* **матични лист животиња за које се подноси захтев оверен од стране основне селекцијске службе (оригинал или оверена фотокопија, само за инвестиције под редним бројем 4.);**
* **извод из регистрације пчелињака и пчелињих друштава на газдинству из Централне базе података о обележавању животиња, оверен од стране овлашћење ветеринарске организације, у складу са законом којим се уређује ветеринарство (оригинал или оверена фотокопија, само за инвестиције под редним бројем 10.);**
* **оверена изјава да је подносилац захтева или члан његовог пољопривредног газдинства члан удружења пољопривредника или земљорадничке задруге са територије општине Ражањ;**
* **фискални исечак и готовински рачун за предметну инвестицију из Јавног позива, издат у периоду од 1. јануара до 30. септембра 2016. године, у случају када је физичко лице извршило готовинско или плаћање картицом, а који гласи на подносиоца захтева (оригинал);**
* **доказ о извршеном плаћању предметне инвестиције и то потврда о преносу средстава или извод, оверени од стране банке (у случају када плаћање није извршено готовински или картицом), (оригинал);**
* **фотокопија личне карте;**
* **фотокопија текућег рачуна у банци.**

Документа која се достављају уз захтев за коришћење подстицаја морају да гласе искључиво и само на подносиоца захтева.

Комисија формирана од стране Фонда за развој пољопривреде општине Ражањ врши административну обраду захтева, провером података из захтева и документације приложене уз захтев. Захтев поднет од стране лица које нема право на подстицаје, преурањен и неблаговремен захтев, захтев са непотпуном документацијом, захтев послат факсом или електронском поштом, као и сваки наредни захтев истог подносиоца у току трајања конкурса, комисија одбацује без даљег разматрања.

**Накнадна допуна документације није могућа.**

**Захтев и приложена документација остају трајно у архиви и не враћају се подносиоцу.**

Подстицаји за инвестиције из овог конкурса утврђују се у износу од 30-50% вредности реализоване и у потпуности исплаћене инвестиције умањене за износ средстава на име пореза на додату вредност.

Највиши укупни износ подстицаја по подносиоцу захтева је 100.000 динара.

Подстицаји се исплаћују на основу извештаја комисије за расподелу средстава Фонда за развој пољопривреде општине Ражањ, по редоследу подношења захтева, а до износа опредељених финансијских средстава. Ако је више захтева поднето у исто време, редослед исплате подстицаја одређује се према времену пријема захтева у општинској управи.

Подстицаји се додељују као наменска и бесповратна средства.

Корисник подстицаја дужан је да опрему, механизацију или животиње која је предмет инвестиције и за коју је остварио подстицаје не отуђи и не даје другим лицима у закуп, у року од пет година од дана исплате постицаја, сву документацију која се односи на инвестицију чува најмање пет година од дана исплате постицаја,омогући вршење контроле на лицу места у периоду од пет година од дана исплате подстицаја.

Корисник подстицаја за кога се утврди да није поступао у складу са наведеним дужан је да врати примљени износ подстицаја и губи право на подстицаје Фонда за развој пољопривреде у наредне 3 (три) године**.**

**Јавни позив је отворен од 01. до 30. септембра 2016. године.**

Текст Јавног позива, образац Захтева и образац Изјаве за коришћење подстицаја може се преузети у канцеларији Фонда за развој пољопривреде општине Ражањ или на сајту .

Додатне информације на телефон 037/841-942 од 7 до 15 часова.

**Број:**

**У Ражњу, ПРЕДСЕДНИК УО ФОНДА**

**29.08.2016.године \_\_\_\_\_\_\_\_\_\_\_\_\_\_\_\_\_\_\_\_\_**

***Братислав Милосављевић***